Βουλβινέλλη

Η **βουλβινέλλη** (επιστημονική-λατινική ονομασία *Bulbinella*) είναι γένος μονοκοτυλήδονων φυτών, που ανήκει στην οικογένεια της αλόης, τα ασφοδελοειδή. Περιγράφηκε επιστημονικά και ορίσθηκε για πρώτη φορά το 1843. Πολλά από τα είδη της βουλβινέλλης είναι ενδημικά της νοτιοδυτικής Νότιας Αφρικής, περιορισμένα στην περιοχή των χειμερινών βροχοπτώσεων. Μερικά άλλα είδη ενδημούν στη Νέα Ζηλανδία, όπου συναντώνται κυρίως στο κεντρικό Οτάγκο, μια περιοχή που έχει παρόμοιο κλίμα με την περιοχή του Ακρωτηρίου της Καλής Ελπίδας της Νότιας Αφρικής.

## Περιγραφή
Οι βουλβινέλλες χαρακτηρίζονται από την παρουσία μιας πυκνής τερματικής ταξιανθίας του τύπου του βότρυος, με άνθη που είναι συχνά κίτρινα, αλλά και λευκά, ρόζ, ή πορτοκαλί, ανάλογα με το είδος. Το κάθε άνθος έχει 6 στήμονες. Οι σπόροι έχουν ιδιόμορφο σχήμα ασπίδας και φιλοξενούνται σε θυλάκια που έχουν έναν ή δύο σπόρους το καθένα.

Τα φυτά μπορεί να φθάνουν σε ύψος το 1 μέτρο και έχουν στενά φύλλα, που δεν είναι ποτέ σαρκώδη. Συχνά έχουν δικτυωτή νεύρωση, ένα χαρακτηριστικό που απουσιάζει από τα είδη της Νέας Ζηλανδίας. Τα φύλλα μαραίνονται σε ίνες που καλύπτουν τη βάση του στελέχους. Οι βουλβινέλλες συνήθως παραχειμάζουν σε κατάσταση «χειμερίας νάρκης», έχοντας στις ρίζες τους λεπτούς μακρόστενους ή ογκώδεις κονδύλους («πατάτες»), από τους οποίους αντλούν αποθηκευμένα θρεπτικά συστατικά.

## Κατάλογος ειδών
Σήμερα αναγνωρίζονται γενικώς τα εξής 25 είδη βουλβινέλλης:

# *[[Bulbinella angustifolia]]* (Cockayne & Laing), L.B.Moore, κοινώς «κρεμμύδι των Μάορι» – Νότιο Νησί (Νέα Ζηλανδία)
# *[[Bulbinella barkerae]]*, P.L.Perry – Caledon και Bredasdorp στη νοτιοδυτική Νότια Αφρική
# *Bulbinella calcicola*, J.C.Manning & Goldblatt – νοτιοδυτική Νότια Αφρική
# *[[Bulbinella cauda–felis]]* (L.f.), T.Durand & Schinz – νοτιοδυτική Νότια Αφρική
# *Bulbinella chartacea*, P.L.Perry – Clanwilliam και Worcester στη νοτιοδυτική Νότια Αφρική
# *Bulbinella ciliolata*, Kunth – Ναμακαλάνδη στη δυτική Νότια Αφρική
# *Bulbinella divaginata *, P.L.Perry – νοτιοδυτική Νότια Αφρική
# *Bulbinella eburniflora*, P.L.Perry – Calvinia στη νοτιοδυτική Νότια Αφρική
# *Bulbinella elata*, P.L.Perry – νοτιοδυτική Νότια Αφρική
# *[[Bulbinella elegans]]*, Schltr. από P.L.Perry – νοτιοδυτική Νότια Αφρική
# *Bulbinella floribunda* (Aiton), T.Durand & Schinz – νοτιοδυτική Νότια Αφρική
# *[[Bulbinella gibbsii]]*, Cockayne – Βόρειο και Νότιο Νησί της Νέα Ζηλανδίας
# *[[Bulbinella gracilis]]*, Kunth – νοτιοδυτική Νότια Αφρική
# *[[Bulbinella graminifolia]]*, P.L.Perry – νοτιοδυτική Νότια Αφρική
# *[[Bulbinella hookeri]]* (Colenso από Hook.), Cheeseman – Βόρειο και Νότιο Νησί της Νέας Ζηλανδίας
# *[[Bulbinella latifolia]]*, Kunth – νοτιοδυτική Νότια Αφρική
# *[[Bulbinella modesta]]*, L.B.Moore – Βόρειο και Νότιο Νησί της Νέας Ζηλανδίας
# *[[Bulbinella nana]]*, P.L.Perry – Richtersveld στη νοτιοδυτική Νότια Αφρική
# *[[Bulbinella nutans]]* (Thunb.), T.Durand & Schinz – νοτιοδυτική Νότια Αφρική
# *[[Bulbinella potbergensis]]*, P.L.Perry – νοτιοδυτική Νότια Αφρική
# *[[Bulbinella punctulata]]*, Zahlbr. – νοτιοδυτική Νότια Αφρική
# *[[Bulbinella rossii]]* (Hook.f.), Cheeseman – Νήσοι Ώκλαντ και Νήσοι Κάμπελ της Νέας Ζηλανδίας
# *[[Bulbinella talbotii]]*, L.B.Moore – Gouland Downs στο Νότιο Νησί της Νέας Ζηλανδίας
# *[[Bulbinella trinervis]]* (Baker), P.L.Perry – νοτιοδυτική Νότια Αφρική
# *[[Bulbinella triquetra]]* (L.f.), Kunth – νοτιοδυτική Νότια Αφρική

## Παραπομπές


Βουλβινελλη